5. ΠΡΟΕΔΡΙΚΟΝ ΔΙΑΤΑΓΜΑ της 13/20 Φεβρ.1933 Περί εισαγωγής επί προσωρινή ατελεία καθαράς ασφάλτου (BITUME) προς μεταποίησιν εις ψυχράν άσφαλτον και εξαγωγήν εις την αλλοδαπήν ή αποταμίευσιν. Έχοντες υπ’ όψει: 1)Τον Νόμ.ΒΡΝΗ΄ του 1893 “περί προσωρινής ατελείας πρώτων υλών κλπ.” 2)το άρθρ.2 παρ.1 εδάφ.α΄ του Νόμ.4607 “περί τροποποιήσεως διατάξεων των περί τελωνειακού δασμολογίου Νόμων” απεφασίσαμεν και διατάσσομεν: Άρθρ.1.-1.Επιτρέπεται η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων εισαγωγή εκ της αλλοδαπής καθαράς ασφάλτου (BITUME) της κλάσεως 57 1/3 του τελωνειακού δασμολογίου προοριζομένης όπως μεταποιηθή υπό εργοστασίων εις ψυχρόν άσφαλτον εξαχθησομένης εις την αλλοδαπήν ή αποταμιευθησομένην εις δημοσίας αποθήκας ή τοιαύτας της Εταιρείας των γενικών αποθηκών. 2.Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν της καθαράς ασφάλτου εις τον αρμόδιον τελωνειακόν ταμίαν επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν και εντός προθεσμίας ενός έτους από της παραλαβής της καθαράς ασφάλτου πραγματοποίησιν της εις το εξωτερικόν αποστολής ή της αποταμιεύσεως της εκ της μεταποιήσεως της καθαράς ασφάλτου παραχθείσης ψυχράς ασφάλτου. 3.Την επομένην της λήξεως της εν τη προηγουμένη παρ.2 οριζομένης προθεσμίας χρεούται η σχετική αίτησις μεταποιήσεως δια το ποσόν της καθαράς ασφάλτου της μήπω εξαχθείσης ή μηπω αποταμιευθείσης μεταπεποιημένης εις ψυχράν άσφαλτον και εισάγεται το αναλογούν εις ταύτην ποσόν παρακατατεθέντων εισαγωγικών τελών και παρομαρτούντων εν γένει φόρων ως δημόσιον έσοδον. Άρθρ.2.-1.Ο εργοστασιάρχης κατά τα εν άρθρ.1 οριζόμενα παραλαβών καθαράν άσφαλτον και βουλόμενος να τύχη του πλεονεκτήματος της αποδόσεως των δια ταύτην παρακατατεθέντων εισαγωγικών  τελών και φόρων υποχρεούται όπως εντός της ορισθείσης προθεσμίας του ενός από της παραλαβής αυτής αποστείλη εις την αλλοδαπήν ή θέση εις αποταίευσιν ψυχράν άσφαλτον εις ρευστήν κατάστασιν εκ της χρησιμοποιουμένης εις την κατασκευήν ημιμονίμων ασφαλτικών οδοστρωμάτων. 2.Επί τη εξαγωγή ή αποταμιεύσει 100 χιλιογράμμων ψυχράς ασφάλτου επιστρέφονται τα επί παρακαταθήκη εισαγωγικά τέλη και λοιπά δικαιώματα τ’ αναλογούντα εις 50 χιλιόγραμμα καθαράς ασφάλτου. Άρθρ.3.-Ο ελάχιστος όρος της παραλαμβανομένης κατά τας διατάξεις του παρόντος καθαράς ασφάλτου ορίζεται εις 5000 χιλιόγραμμα. Άρθρ.4.-Η εισαγωγή της κατά τα ανωτέρω παραλαμβανομένης καθαράς ασφάλτου επιτρέπεται δι’ απάντων των τελωνείων α΄ τάξεως, ή δε εις την αλλοδαπήν αποστολήν της παραγομένης ψυχράς ασφάλτου δέον να γίνεται δια της αυτής τελωνειακής αρχής. 